תשעה משחקי NBA התקיימו הלילה (בין שישי לשבת). ג'יימס הארדן רשם עוד טריפל דאבל מפלצתי בניצחון יוסטון על קליבלנד. לוקה דונצ'יץ' להט בניצחון דאלאס במינסוטה כשטורונטו התגברה על ברוקלין. מילווקי ופילדלפיה הפסידו בלי יאניס ואמביד וגולדן סטייט טיילה מול שיקגו.
נתחיל במערב ובמה שהיה ה-הצגה של הלילה. ג'יימס הארדן המשיך את העונה המטורפת שלו עם הטריפל-דאבל השישי שלו, כשקלע 43 נקודות בתצוגת ענק (כולל 8 שלשות), הוסיף 10 ריבאונדים ו-12 אסיסטים והוביל את הרוקטס לניצחון קל על הקבוצה החלשה בליגה. המשחק היה גמור כבר אחרי הרבע הראשון, בו קלעה יוסטון 42 נקודות מול 22 של הקאבס. הפער עמד בשיא על לא פחות מ-44 נקודות, לפני שהרוקטס, שנצמדו בעקבות הניצחון לקליפרס במקומות 5-6 במערב, הורידו רגל מהגז ונתנו לקליבלנד למזער את ההשפלה. קלינט קאפלה סייע להארדן עם 19 נקודות, צ'די אוסמן הוביל את היריבה עם 15 נקודות.
After making 5 3-pointers tonight, Stephen Curry passed Jason Terry for 3rd-most 3-pointers in NBA history.
האלופה שוב נראית עוצמתית במיוחד ועם הצגה אדירה מול שיקגו, רשמה ניצחון שלישי ברציפות וחמישי בששת המשחקים האחרונים. ממש כמו במשחק הראשון מול הבולס העונה, הווריורס עברו את רף 145 הנקודות ולמעשה ברחו כבר ברבע הראשון אותו סיימו ב-17:43 מרשים ולהפסקה ירדו ביתרון בלתי נתפס של 55:76. קליי תומפסון שוב הוליך את גולדן סטייט עם 30 נקודות שכללו שבע צליפות מ-11 נסיונות מחוץ לקשת, אבל מי שגנב את ההצגה הוא ללא ספק סטף קרי, שסיים עם 28 נקודות וחמש שלשות שגרמו לו לעקוף את ג'ייסון טרי והעלו אותו למקום השלישי בטבלת קלעי השלשות בכל הזמנים. קווין דוראנט הצטרף לחגיגה ותרם 22 נקודות, זאק לאבין בלט בשורות המפסידה עם 29.
לוקה דונצ'יץ', שנמצא במקום השני במערב בהצבעות למשחק האולסטאר, מוכיח לבוחרים שהם לא טעו והלילה הוא המשיך לשכנע עם 29 נקודות, 12 אסיסטים ו-8 ריבאונדים, כולל נקודות מכריעות לקראת הסיום, במשחק שהוכרע בנקודות של האריסון בארנס (23 נקודות) מהקו אחרי איבוד של דרק רוז. את המפסידה הוליך קארל אנתוני טאונס עם 30 נקודות ו-11 ריבאונדים כשרוז הוסיף 21 משלו אך גם שני איבודים, שאחד מהם כאמור הכריע את המשחק.
20 נקודות ו-11 ריבאונדים של קוואי לנארד ו-16 נקודות של פסקאל סיאקם, העניקו לקבוצה הקנדית ניצחון שביעי ברציפות בבית. טורונטו קבעה שני שיאים עונתיים במשחק - 105 זריקות מהשדה ו-32 אסיסטים מתוך 48 קליעות שנכנסו פנימה. הראפטורס עומדים על מאזן 0:8 במשחקים בהם מסרו 30 אסיסטים ומעלה. שבאז נאפייר קלע 15 לברוקלין (23:21), ג'ארט אלן הוסיף 12.